La regidoria de Joventut programa cinema, música, contacontes i exposicions per a aquesta fi de setmana
19 de febrer 2015

![Imagen 1](/media/wjqflu0t/1-cuerpo-davinia.jpg)

La delegació de Joventut de l'Ajuntament de Sagunt ha programat per a aquest cap de setmana diverses activitats com el tradicional cineclub dels divendres, música en directe, exposicions, teatre i contacontes per a xiquets i joves.

La delegada de Joventut, Davinia Bono, ha convidat **“a tots els joves del municipi a participar en les activitats que programem des del departament municipal. Amb el cineclub proposem una alternativa de cultura i d'oci i els concerts serveixen per a la promoció de joves grups valencians".** A més ha afegit que **“ aquest cap de setmana els més xicotets també podran gaudir d'un contacontes”**

En el Cinema Club del Casal, els joves podran gaudir, el divendres 20 de febrer a partir de les 19 hores, de la pel·lícula “Scott Pilgrim contra el món”. El film explica la història d'un jove, Scott Pilgrim (Michael Cera) que coneix a la dona dels seus somnis, Ramona V. Flowers ( Mary Elizabeth Winstead). Però per a conquistar el seu cor, haurà de lluitar i vèncer als seus set malvades exparelles, missió molt complicada perquè tenen poders especials.

Durant tot el cap de setmana es poden seguir dues exposicions en el Casal Jove: “En vapor”, el protagonista , Nick, és un xic cansat d'un món on tot és so i “Enxampada per tu”, un conjunt de vinyetes que aborden la problemàtica de la violència de gènere.

El dissabte 21 de febrer a partir de les 11.30 hores, “Teatre de la llum” presenta en el Casal Jove “L'armari de mamà”, un conte de teatre d'ombres. A partir de les 17 hores torna al Casal Jove Cornalina Garfusa amb els seus meravellosos contacontes, una activitat destinada a xiquets i xiquetes a partir de 5 anys. Finalment, a partir de les 19 hores torna la música en directe al Casal amb dos interessants grups indie valencians “SeaLevel” i “Dusty Shoes”.

​

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-joventut-programa-cinema-musica-contacontes-i-exposicions-per-a-aquesta-fi-de-setmana/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-joventut-programa-cinema-musica-contacontes-i-exposicions-per-a-aquesta-fi-de-setmana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-joventut-programa-cinema-musica-contacontes-i-exposicions-per-a-aquesta-fi-de-setmana/ "Linked In")
*   [](mailto:?body=https://aytosagunto.es/va/actualitat/la-regidoria-de-joventut-programa-cinema-musica-contacontes-i-exposicions-per-a-aquesta-fi-de-setmana/)